Santísimo Cristo Atado a la Columna: Ye una pedaina que levan a huembros ueito cofadres. Conoixita en a cofadría como lo Cristico ya que ye una fegura chicota. A columna ye corintia d'orichen medieval, anque a imachen ye anonima d'o sieglo XVIII, probablement d'antis de 1750. Ye o paso que dió nombre a la cofadría, propiedat d'as Mais Dominicas de Santa Inés. En as procesions o Cristico leva a los suyos pietz un manto de flors. Ye caracteristico d'ista cofadría o toque de campana ta indicar a los portiadors que deben puyar u baixar a pedaina.